Immergroen Faf onder CPL-bestesFaf du Plessis kan steeds aanvallend kolf. Foto: Rodger Bosch/AFP. Faf du Plessis is steeds ŉ krieketkrag waarmee daar in die wêreldwye T20-ligas rekening gehou moet word. Die voormalige Proteas-kaptein se heldedade in die Wes-Indiese Eilande het gesorg dat hy in Cricinfo se span van die Karibiese Premierliga (CPL) opgeneem is. Die 38-jarige kolwer het 332 lopies teen ŉ gemiddeld van 41.50 en ŉ treftempo van 168.52 vir die St Lucia Kings geslaan. Hy het onder meer 103 lopies vanaf slegs 59 aflewerings teen die Guyana Amazon Warriors gemoker en sy bobaas-treftempo is die beste onder spelers wat meer as 200 lopies in die toernooi aangeteken het. David Wiese. Foto: Aamir Qureshi/AFP. Dan verdien David Wiese ook spesiale vermelding. Die 37-jarige voormalige Proteaspeler is deedae vir Namibië in aksie en hy het sy veelsydige stempel ook in die CPL afgedruk. Hy was saam met Du Plessis een van die St Lucia Kings se sterre en hy het sy lopies teen ŉ treftempo van 150 geslaan, terwyl hy ook 12 paaltjies laat spat het. Wiese is in Namibië se span vir die komende T20-Wêreldbeker in Australië opgeneem, terwyl Du Plessis nie deel van Suid-Afrika planne vir die einste skouspel is nie. Cricinfo se span van die die Karibiese Premierliga: